CELEX: 62013CN0192
Language: hu
Date: 2013-04-15 00:00:00
Title: C-192/13. P. sz. ügy: A Törvényszék (nyolcadik tanács) T-235/11. sz., Spanyolország kontra Bizottság ügyben 2013. január 31-én hozott ítélete ellen a Spanyol Királyság által 2013. április 15-én benyújtott fellebbezés

22.6.2013   
            
            
               HU
            
            
               Az Európai Unió Hivatalos Lapja
            
            
               C 178/5
            
         A Törvényszék (nyolcadik tanács) T-235/11. sz., Spanyolország kontra Bizottság ügyben 2013. január 31-én hozott ítélete ellen a Spanyol Királyság által 2013. április 15-én benyújtott fellebbezés
   (C-192/13. P. sz. ügy)
   2013/C 178/09
   Az eljárás nyelve: spanyol
   
      Felek
   
   
      Fellebbező: Spanyol Királyság (képviselő: A Rubio González meghatalmazott)
   
      A másik fél az eljárásban: Európai Bizottság
   
      A fellebbező kérelmei
   
   
               —
            
            
               A Törvényszék mindenképpen adjon helyt a jelen fellebbezésnek, és semmisítse meg a Törvényszék T-235/11. sz. Spanyolország kontra Bizottság ügyben 2013. január 31-én hozott ítéletét.
            
         
               —
            
            
               A Törvényszék semmisítse meg a Kohéziós Alap támogatását a „Pályaépítési anyagok szállítása és szerelése a Madrid-Zaragoza-Barcelona-francia határ nagysebességű vonalon. Madrid-Lleida szakasz” (CCI 1999.ES.16.CPT.001). „Nagysebességű vasútvonal Madrid-Barcelona. Lleida-Martorell szakasz (Peron, 1. szakasz).” (CCI 2000.ES.16.C.PT.001). „Nagysebességű vonal Madrid-Zaragoza-Barcelona-francia határ. Csatlakozások Zaragozához” (CCI 2000.ES.16.C.P.T.003). „Nagysebességű vonal Madrid-Zaragoza-Barcelona-francia határ. Lleida-Martorell szakasz X-A alszakasz (Olérdola-Avinyonet del Penedés)” (CCI 2001.ES.16.C.PT.007) és „Új nagysebességű vasúti csatlakozás Levantéhoz. La Gineta-Albacete alszakasz (Peron)” (CCI 2004.ES.16.C.P.T.014).projektszakaszok tekintetében csökkentő 2011. február 18-i C(2011) 1023 végleges bizottsági határozatot;
            
         
               —
            
            
               kötelezze az alperest a költségek viselésére.
            
         
      Jogalapok és fontosabb érvek
   
   
      
         Téves jogalkalmazás a Kohéziós Alap létrehozásáról szóló, 1994. május 16-i 1164/94/EK tanácsi rendelet
      
       (1)
      
         II. melléklete H. cikkének (2) bekezdésében előírt határidő tekintetében.
       A hivatkozott határidő lejártakor a Bizottság már semmiféle pénzügyi korrekciós intézkedést nem fogadhat el, amiért is köteles a kifizetést teljesíteni, és az alkalmazott korrekció jogellenes.
   
      
         Téves jogalkalmazás a beszerzésnek a vízügyi, energiaipari, szállítási és távközlési ágazatokban működő vállalkozások beszerzési eljárásainak összehangolásáról szóló, 1993. június 14-i 93/38/EGK tanács irányelv
      
       (2)
      
         szerinti fogalmát illetően.
       A 93/38 irányelv 20. cikke (2) bekezdésének e) és f) pontja nem alkalmazható általános jelleggel a közbeszerzési szerződéseknek a végrehajtásuk során történő bármely módosítására, hanem kizárólag csak a lényegi módosításokra. Kizárólag akkor állapítható meg, hogy valamely lényegi módosítás új beszerzésnek minősül, ha fennállnak a Pressetext Nachrichtenagentur ügyben hozott ítélet (3) szerinti feltételek.
   
      (1)  HL L 130., 1. o.; magyar nyelvű különkiadás 14. fejezet 1. kötet 9. o.
   
      (2)  HL L 199., 84. o.; magyar nyelvű különkiadás 6. fejezet 2. kötet 194. o.
   
      (3)  A C-454/06. sz., Pressetext Nachrichtenagentur ügyben 2008. június 19-én hozott ítélet (EBHT 2008., I-4401. o.)